Η συμβολή της μεθοδολογίας «Αξιολόγηση Χαρακτήρα Τοπίου» στο σχεδιασμό και τη διαχείριση του περιαστικού τοπίου της Ανατολικής Θεσσαλονίκης
Creators: name: Στάμου, Θεοδώρα Αδαμάντιου
Publisher: name: Aristotle University of Thessaloniki
Year: 2021
Subjects: Χαρακτήρας τοπίου
Ανατολική Θεσσαλονίκη
Αξιολόγηση χαρακτήρα τοπίου
Landscape character
East Thessaloniki
Landscape character assessment

description: Ανά το πέρασμα των χρόνων το τοπίο έχει αποτελέσει μία αμφιλεγόμενη έννοια, η οποία έχει απασχολήσει τόσο ανθρώπους διαφορετικών ειδικοτήτων, όσο και ολόκληρα κράτη, ακόμα και διεθνείς οργανισμούς. Η πολυπλοκότητα του τοπίου καθώς αυτό αποτελεί μία πολύπλευρη έννοια, η οποία γίνεται αντιληπτή με ποικίλους τρόπους, έχει οδηγήσει στη διαμόρφωση διάφορων ορισμών, οι οποίοι προσπαθούν να αποσαφηνίσουν αυτήν την έννοια με το βέλτιστο δυνατό τρόπο. Ένα αναπόσπαστο κομμάτι του τοπίου είναι ο χαρακτήρας του, ο οποίος σύμφωνα με κάποιους αποτελεί την ουσία της έννοιας του τοπίου. Ο χαρακτήρας του κάθε τοπίου είναι αυτός που τον ξεχωρίζει από άλλα τοπία, αλλά ταυτόχρονα δίνει την δυνατότητα ένταξης των διαφόρων και διαφορετικών τοπίων σε κατηγορίες με όμοια χαρακτηριστικά. Η πρόσδοση του χαρακτήρα του τοπίου δεν περιλαμβάνει την έννοια της αξιολόγησής του. Όμως, η αξιολόγηση των τοπίων μπορεί να αποτελέσει ένα σημαντικό εργαλείο για την διαχείριση τους σε διάφορους τομείς. Στο κομμάτι αυτό συμβάλει η μεθοδολογία της «Αξιολόγησης Χαρακτήρα Τοπίου» (Landscape Character Assessment), η οποία αποτελεί ένα εργαλείο το οποίο χρησιμοποιείται κατά την διαδικασία της ανάλυσης του τοπίου με σκοπό την ταξινόμηση, περιγραφή και κατανόηση της εξέλιξης τόσο των φυσικών, όσο και των πολιτισμικών χαρακτηριστικών του τοπίου. Στην παρούσα μεταπτυχιακή εργασία, αναλύονται εκτενέστερα οι παραπάνω έννοιες καθώς και η μεθοδολογία της «Αξιολόγησης Χαρακτήρα Τοπίου». Επίσης, πραγματοποιείται μία μελέτη περίπτωσης, η οποία αφορά το περιαστικό τμήμα της Ανατολικής Θεσσαλονίκης. Στην μελέτη περίπτωσης γίνεται προσπάθεια ταξινόμησης του περιαστικού τοπίου της Ανατολικής Θεσσαλονίκης, όπως ορίζει η μεθοδολογία της Αξιολόγησης Χαρακτήρα Τοπίου.
description: Over the years, landscape has become a controversial concept, which has occupied people of different specialties, as well as entire countries and even international organizations. The complexity of landscape which is perceived in a variety of ways has led to the formulation of various definitions, which make an effort to clarify the concept in the best possible way. An integral part of the landscape is its character, which according to some is the essence of the concept of it. The character of each landscape is what distinguishes it from other landscapes, but at the same time gives the possibility of including different landscapes in categories with similar characteristics. The characterization of the landscape does not include the meaning of its evaluation. However, landscape evaluation can be an important tool for managing landscapes in various ways. The Landscape Character Assessment methodology is a tool used in the process of landscape analysis in order to classify, describe and understand the evolution of both natural and cultural features of the landscape and contributes to the evaluation of landscapes. In the present postgraduate thesis, the above concepts as well as the methodology of the «Landscape Character Assessment» are analyzed in more detail. Also, a case study is carried out, which concerns the suburban part of Eastern Thessaloniki. In the case study, an attempt is made to classify the suburban landscape of Eastern Thessaloniki, as defined by the methodology of Landscape Character Assessment.